बोडलियन पुस्तकालय
बोडलियन पुस्तकालय (Bodleian Library) ऑक्सफ़र्ड विश्वविद्यालय का मुख्य शोध पुस्तकालय है। यह यूरोप के सबसे प्राचीन पुस्तकालयों में से एक है। इसका नाम इसके संस्थापक अंग्रेज़ राजनयिक एवं शोधार्थी सर थॉमस बोडली के नाम पर है। इस पुस्तकालय में एक करोड़ तीस लाख से अधिक मुद्रित रचनाएँ हैं और इस दृष्टि से यह ब्रिटिश पुस्तकालय के बाद ब्रिटेन का दूसरा सबसे बड़ा पुस्तकालय है।